Pentru angajații care continuă să se asigure că soluțiile IKEA de mobilier pentru acasă rămân disponibile clienților din toată țara prin intermediul serviciului de e-commerce și livrare la domiciliu, compania garantează salariul în procent de 100%, ca în perioadele obișnuite. Firma le asigura acestora un mediu de lucru în care sănătatea lor să fie protejată, în conformitate cu măsurile stricte recomandate, cu echipamente de protecție adecvate și respectând măsurile de distanțare socială.



“De la începutul pandemiei generate de COVID-19, la IKEA România am făcut tot posibilul pentru a răspunde nevoilor cât mai multor oameni. Sunt mândră și recunoscătoare tuturor colegilor noștri care pun în practică valorile IKEA de unitate și grijă pentru oameni. Deși afacerea noastră a fost puternic afectată de situația actuală, vrem să facem tot posibilul pentru a proteja bunăstarea colegilor noștri, păstrând continuitatea activității în această perioadă atât de ieșită din comun”, a declarat Violetă Neniță, Market Manager al IKEA România.



IKEA și-a intensificat eforturile de suport în starea de urgență prin donații în produse de peste 800.000 de lei făcute deja în toată țara. Pentru a ajută la protejarea sănătății persoanelor afectate direct de pandemie, compania suedeză a contribuit la amenajarea unui nou centru de spitalizare pentru 350 de pacienți COVID-19 cu simptome medii din București. În colaborare cu Auchan Retail România și Leroy Merlin România, care au dezvoltat proiectul împreună cu Ministerul Sănătății, unitatea de 7.500 mp, va fi dotată cu 350 de paturi IKEA, saltele și perne, precum și soluții pentru bucătării, textile și alte produse pentru a ajută atât pacienții cât și personalul medical.



În plus, primul grup de 18 angajați IKEA s-a alăturat deja Zentiva România pentru a ajută la producția de medicamente și alte provizii esențiale pentru combaterea pandemiei în curs. IKEA a ajutat, de asemenea, la amenajarea spitalelor din Constanța, Brașov, Cluj și Buzău care tratează pacienții cu COVID-10 și a făcut donații de alimente pentru comunitățile vulnerabile din Urziceni și București. IKEA România va continuă să urmărească situația și să fie alături de cei aflați în nevoie, inclusiv angajații, comunitățile, clienții și partenerii săi.







loading...